b'\n_START_ARTICLE_\nJalkapallon Suomen Cup 2015\n_START_SECTION_\nTulokset\n_START_PARAGRAPH_\nT\xc3\xa4ss\xc3\xa4 artikkelissa tulokset ja viittaukset tehd\xc3\xa4\xc3\xa4n kilpailun virallisella sivustolla esitettyihin tietoihin, ja havaittuihin virheellisyyksiin on yritetty etsi\xc3\xa4 korjauksia luotettavimmista l\xc3\xa4hteist\xc3\xa4._NEWLINE_Jos 2015 kilpailussa on voimassa 2014 voimassa olleet erillism\xc3\xa4\xc3\xa4r\xc3\xa4ykset, niin 1. ja 2. kierroksella peliaika on 2 x 40 min, ja jos tuon j\xc3\xa4lkeen ottelu on tasan, suoritetaan v\xc3\xa4litt\xc3\xb6m\xc3\xa4sti rangaistuspotkukilpailu. 3. kierrokselta alkaen peliaika on 2 x 45 minuuttia. Jos ottelu p\xc3\xa4\xc3\xa4ttyy tasan, pelataan 2 x 15 minuutin jatko-ottelu. Jos toinen joukkueista tekee enemm\xc3\xa4n maaleja jatko-ottelussa, on se voittaja. Jos jatko-ottelukin p\xc3\xa4\xc3\xa4ttyy tasan, suoritetaan rangaistuspotkukilpailu. _NEWLINE_Kun ottelut ovat p\xc3\xa4\xc3\xa4ttyneet rangaistuspotkukilpailuun,  ottelutuloksissa on rp-merkint\xc3\xa4. Kilpailun j\xc3\xa4rjest\xc3\xa4j\xc3\xa4 (SPL) ilmoittaa tuloksen t\xc3\xa4ll\xc3\xb6in a) joko j\xc3\xa4\xc3\xa4kiekossa vakiintuneella tavalla voittomaalituloksena (rp-kilpailun voittajalle lis\xc3\xa4t\xc3\xa4\xc3\xa4n yksi maali varsinaisessa ottelussa tehtyihin maaleihin), b) rp-kilpailussa tehdyt maalit lasketaan yhteen varsinaisessa ottelussa tehtyihin maaleihin, tai c) jalkapallossa yleisesti vakiintunella tavalla, jossa ensin rp-kilpailun tulos esitet\xc3\xa4\xc3\xa4n sellaisenaan ja sen j\xc3\xa4lkeen varsinaisen ottelun tulos, esim. joukkue A - Joukkue B  5-3 rp., 0-0 ja.(0-0). T\xc3\xa4ss\xc3\xa4 esitett\xc3\xa4v\xc3\xa4t tulokset ovat l\xc3\xa4ht\xc3\xb6isin kilpailun viralliselta sivustolta, ja vain jos on olemassa luotettava tieto siit\xc3\xa4, mit\xc3\xa4 tuloksessa on esitetty, se on esitetty  em. c)-tavalla.'